**vznesené Pripomienky v rámci medzirezortného pripomienkového konania**

Zákon, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov

|  |  |
| --- | --- |
| Počet vznesených pripomienok, z toho zásadných | 70 / 9 |

|  |  |  |
| --- | --- | --- |
| **Subjekt** | **Pripomienka** | **Typ** |
| **AZZZ SR** | **predloženému návrhu**  bez pripomienok | **O** |
| **GPSR** | **4. K čl. I bodu 39 (§ 37d ods. 2)**  Odporúčame podstatne zvýšiť hornú hranicu pokuty (nedosahuje ani výšku minimálnej mzdy), ktorú je možné uložiť za priestupky podľa § 37d ods. 1, jednak vzhľadom na vážnosť inštitúcie Vojenskej polície, ako aj na možnú závažnosť prípadného neoprávneného použitia jej znakov, neoprávneného vstupu do chráneného vojenského objektu alebo neoprávnenej činnosti lietadla spôsobilého lietať bez pilota tzv. „dronu“ v chránenom vojenskom objekte. | **O**  **A**  **Text bol upravený, pri stanovení výšky pokuty sa vychádzalo z § 47 ( priestupky proti verejnému poriadku) zákona Slovenskej národnej rady č. 372/1990 Zb. o priestupkoch v znení neskorších predpisov** |
| **GPSR** | **3. K čl. I bodu 39 .§ 37d ods. 1 písm. d).**  Odporúčame slovo „ministerstva“ nahradiť slovami „a vo výške do 120 metrov nad ním“, aby vymedzenie priestupku zodpovedalo zákazu ustanovenému v § 37c ods. 1 písm. b) návrhu zákona (legislatívno-technická pripomienka). | **O**  **ČA**  **Text bol upravený podľa pripomienky MDaV SR.** |
| **GPSR** | **1. K čl. I bodu 38 .§ 37c ods. 1 písm. b).**  Odporúčame vypustiť slová „spôsobilého lietať“ vzhľadom na zavedenie legislatívnej skratky v § 20d návrhu zákona (legislatívno-technická pripomienka). | **O**  **N**  **Legislatívna skratka bola vypustená.** |
| **GPSR** | **2. K čl. I bodu 38 .§ 37c ods. 1 písm. b).**  Odporúčame za slovo „výške“ vložiť slovo „do“, aby bolo jednoznačné, že je zakázaná činnosť lietadla spôsobilého lietať bez pilota v akejkoľvek výške „do 120 metrov“, nie iba (presne) vo výške 120 metrov (legislatívno-technická pripomienka). | **O**  **A** |
| **MDaVSR** | **čl. I bod 6 § 3 ods. 1 písm. n)**  1. V Čl. I v bode 6 v § 3 ods. 1 písm. n) odporúčame za slovo „na“ vložiť slovo „bezpečnostnej“. Odôvodnenie: S ohľadom na systém civilného letectva a bezpečnostnú ochranu, vychádzajúc z dôvodovej správy, odporúčame použitie slovného spojenia „bezpečnostná ochrana“. | **O**  **N**  **Navrhované slovné spojenie považujeme z terminologického pohľadu za nesystémové. Vojenská polícia je policajnou službou, ktorá v rozsahu vymedzenom zákonom plní úlohy policajnej ochrany. Vojenská polícia vykonáva v súlade s platnou právnou úpravou o. i. (všeobecne) ochranu majetku, ochranu zbraní, ochranu streliva. Z tohto dôvodu neakceptujeme zavedenie nového pojmu „bezpečnostná ochrana“.** |
| **MDaVSR** | **čl. I v bode 20 v § 20d**  10. V čl. I v bode 20 v § 20d žiadame legislatívnu skratku „lietadlo bez pilota“ nahradiť legislatívnou skratkou „bezpilotné lietadlo“ a následne upraviť v celom texte návrhu právneho predpisu ( napr. body 20, 21, 22, 23, 28, 30, 38, 39). Túto pripomienku považujeme za zásadnú. Odôvodnenie: Keďže vo väčšine prípadov ide o civilné lietadlá spôsobilé lietať bez pilota, žiadame nezavádzať legislatívnu skratku, ktorá môže pôsobiť zmätočne. Ak už má byť zavedená legislatívna skratka, žiadame použiť napríklad skratku „bezpilotné lietadlo“, tak ako sa to zavádza v právne záväzných aktoch EÚ. | **Z**  **ČA**  **Po dohode s MDaV SR bol text upravený. Rozpor bol odstránený na rozporovom konaní 11.7.2018.** |
| **MDaVSR** | **čl. I v bode 22**  11. V čl. I v bode 22 odporúčame slová „Na účel“ nahradiť slovami „Na účely“. | **O**  **A** |
| **MDaVSR** | **čl. I v bode 22**  12. V čl. I v bode 22 žiadame slová „riadiacu toto“ nahradiť slovami „,ktorá ovláda bezpilotné“ a v bode 30 žiadame slová „riadiaca na diaľku“ nahradiť slovami „,ktorá ovláda“. Túto pripomienku považujeme za zásadnú. Odôvodnenie: Keďže vo väčšine prípadov ide o civilné lietadlá spôsobilé lietať bez pilota, žiadame dodržiavať terminológiu v oblasti civilného letectva. V tomto konkrétnom prípade je pojem „osoba, ktorá ovláda lietadlo spôsobilé lietať bez pilota“ zavedený predpisom upravujúcim pravidlá lietania lietadlami spôsobilými lietať bez pilota, a to rozhodnutím Dopravného úradu č. 1/2015, ktorým sa určujú podmienky vykonania letu lietadlom spôsobilým lietať bez pilota vo vzdušnom priestore Slovenskej republiky. | **Z**  **A** |
| **MDaVSR** | **čl. I v bode 28**  13. V čl. I v bode 28 odporúčame slová „to týmto zákonom zakázané“ nahradiť slovami „takáto činnosť zakázaná“. Odôvodnenie: Navrhovaný text nie je jednoznačný, môže spôsobovať nesprávny až zavádzajúci výklad daného ustanovenia a z tohto dôvodu žiadame text upraviť tak, aby pri interpretácii nevznikali pochybnosti. Pripomienka súvisí s navrhovaným bodom 20. | **O**  **A** |
| **MDaVSR** | **čl. I v bode 38 v § 37c ods. 1 písm. b)**  14. V čl. I v bode 38 v § 37c ods. 1 písm. b) odporúčame slová „a vo výške 120 metrov nad ním“ nahradiť slovami „do výšky 120 metrov nad úrovňou zeme“. Odôvodnenie. Predpokladáme, že navrhovateľ uvažoval o priestore do výšky (v leteckej terminológii myslený anglický výraz „heigh“) 120 m od povrchu zeme, teda odporúčame jeho zmenu, keďže text predložený navrhovateľom je de facto nevykonateľný. | **O**  **A** |
| **MDaVSR** | **čl. I v bode 38 v § 37c ods. 1 písm. b)**  15. V čl. I v bode 38 v § 37c ods. 1 písm. b) žiadame na konci bodku nahradiť bodkočiarkou a pripojiť slová: „to neplatí, ak ide o činnosť podľa osobitného predpisu.7g)“. Poznámka pod čiarou k odkazu 7g znie: „7g) Čl. 4 bod 1 písm. a), b), d) až h) vykonávacieho nariadenia Komisie (EÚ) č. 923/2012 z 26. septembra 2012 , ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012) v platnom znení.“. Túto pripomienku považujeme za zásadnú. Odôvodnenie: Navrhovaný text by znemožnil vykonávanie niektorých činností verejného záujmu, ako sú napríklad činnosti s použitím lietadla spôsobilého lietať bez pilota nevyhnutné na záchranu ľudského života, hasenie požiarov, vykonávanie pátrania a záchrany, činnosti potrebné na zaistenie bezpečnosti ochrany letov hláv štátov, ministrov a porovnateľných štátnych úradníkov a pod. Taktiež navrhovaný text by znemožnil zložkám Ministerstva obrany Slovenskej republiky vykonávať akúkoľvek činnosť pre vlastnú potrebu použitím lietadiel spôsobilých lietať bez pilota. Ďalej by znemožnil aj výcvik potrebný na bezpečné vykonávanie týchto činností, ktoré môžu byť, na základe právne záväzného aktu EÚ, oslobodené od plnenia akýchkoľvek požiadaviek pravidiel lietania, čo reflektuje aj rozhodnutie Dopravného úradu č. 1/2015. Z uvedených dôvodov je nutné navrhovaný text doplniť. | **Z**  **ČA**  **Text bol upravený po dohode s MDaV SR na základe prerokovania problematiky. Rozpor bol odstránený na rozporovom konaní 11.7.2018.** |
| **MDaVSR** | **osobitnej časti dôvodovej správy k bodu 20**  16. V osobitnej časti dôvodovej správy k bodu 20 odporúčame upraviť text v súlade so zaužívanou terminológiou, pričom navrhujeme znenie: „Predmetným ustanovením sa rozširuje okruh oprávnení príslušníkov Vojenskej polície o oprávnenie prerušiť nedovolené použitie lietadiel spôsobilých lietať bez pilota vo vzdušnom priestore nad chránenými vojenskými objektmi. Ustanovenie reaguje na súčasnú situáciu v oblasti vývoja moderných technológií, medzi ktoré možno zaradiť lietadlá spôsobilé lietať bez pilota so záznamovým zariadením. Keďže tieto lietadlá vybavené systémami na zber informácií môžu ohroziť najmä verejný záujem spočívajúci v zabezpečení ochrany vojenských objektov a taktiež použitie takýchto lietadiel môže mať za následok ohrozenie života a zdravia osôb, ktorým Vojenská polícia zaisťuje osobnú bezpečnosť, je potrebné zaviesť navrhované opatrenia s cieľom zabezpečiť ochranu uvedených objektov.“. | **O**  **A** |
| **MDaVSR** | **osobitnej časti dôvodovej správy v bodoch 22 až 24**  17. V osobitnej časti dôvodovej správy v bodoch 22 až 24 odporúčame v súlade s pripomienkou č. 12 v druhej vete za slovo „lietadla“ vložiť slová „spôsobilého lietať“ a v poslednej vete slová „riadiacu lietadlo“ nahradiť slovami „ktorá ovláda lietadlo spôsobilé lietať“. | **O**  **A** |
| **MDaVSR** | **osobitnej časti dôvodovej správy v bodoch 28 až 30**  18. V osobitnej časti dôvodovej správy v bodoch 28 až 30 odporúčame v súlade s pripomienkou č. 13 v prvej vete slová „nedovolenej činnosti bezpilotného prostriedku“ nahradiť slovami „zakázanej činnosti lietadla spôsobilého lietať bez pilota“ a v časti vety za čiarkou za slová „ak uvedenú činnosť lietadla“ vložiť slová „spôsobilého lietať“. | **O**  **A** |
| **MDaVSR** | **čl. I v bode 6 v § 3 ods. 1 písm. n)**  2. V čl. I v bode 6 v § 3 ods. 1 písm. n) žiadame vypustiť zavedenú legislatívnu skratku „(ďalej len „vojenská letecká doprava“)“. Túto pripomienku považujeme za zásadnú. Odôvodnenie: Táto legislatívna skratka je následne v texte použitá len v jednom ustanovení, konkrétne v názve a uvádzacej vete § 17c, pričom použitie plného textu považujeme za zrozumiteľné, a teda aj vhodné. V civilnom letectve je zaužívaný pojem „letecká doprava“, ktorý je používaný v bilaterálnych, multilaterálnych, horizontálnych alebo komplexných dohodách o leteckej doprave, leteckých dopravných službách alebo leteckých službách či v Dohovore o medzinárodnom civilnom letectve. Pod pojmom „letecká doprava“ sa rozumie „letecká preprava cestujúcich, batožiny, poštových zásielok a nákladu za odplatu alebo inú protihodnotu“ a na vykonávanie leteckej dopravy je potrebné, aby letecký prevádzkovateľ bol držiteľom licencie na vykonávanie obchodnej leteckej dopravy (zákon č. 143/1998 Z. z.), teda tzv. prevádzkovej licencie (nariadenie (ES) č. 1008/2008). Z tohto dôvodu je nežiadúce zavádzať pojmy, ktoré by mohli viesť k zamieňaniu. | **Z**  **A** |
| **MDaVSR** | **čl. I v bode 6 v § 3 ods. 1 písm. n)**  3. V čl. I v bode 6 v § 3 ods. 1 písm. n) žiadame na konci pripojiť slová „ak tým nie sú dotknuté povinnosti podľa osobitného predpisu,2cb)“. Poznámka pod čiarou k odkazu 2cb znie: „2cb) Napríklad nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (Ú. v. EÚ L 97, 09.04.2008) v platnom znení, vykonávacie nariadenie Komisie (EÚ) 2015/1998 z 5. novembra 2015, ktorým sa stanovujú podrobné opatrenia na vykonávanie spoločných základných noriem bezpečnostnej ochrany letectva (Ú. v. EÚ L 299, 14.11.2015) v platnom znení, Dohovor o medzinárodnom civilnom letectve (oznámenie MZV SR č. 196/1995 Z. z.).“. Túto pripomienku považujeme za zásadnú. Odôvodnenie: Nariadenie (ES) č. 300/2008 v platnom znení v spojení s vykonávacím nariadením (EÚ) č. 2015/1998 v platnom znení ustanovujú povinnosti osôb, ktoré sa nachádzajú vo vyhradenom bezpečnostnom priestore letiska a ustanovujú, aké kontroly musia byť absolvované. Podľa čl. 1 bod 1 písm. a) nariadenia (ES) č. 300/2008 v platnom znení „Toto nariadenie sa uplatňuje na všetky letiská alebo časti letísk, ktoré sa nachádzajú na území členského štátu a ktoré sa nevyužívajú výlučne na vojenské účely.“, t. j. uplatňuje sa aj na Letisko Sliač. Na základe uvedeného žiadame zabezpečiť, aby boli dodržané požiadavky právne záväzných aktov EÚ, právnych predpisov Slovenskej republiky a Dohovoru o medzinárodnom civilnom letectve v oblasti ochrany civilného letectva pred činmi protiprávneho zasahovania. | **Z**  **ČA**  **Text bol upravený aj v navrhovanom ustanovení § 17c po dohode s MDaV SR po prerokovaní problematiky. Rozpor bol odstránený na rozporovom konaní 11.7.2018.** |
| **MDaVSR** | **K poznámke pod čiarou k odkazu 2ca)**  4. V poznámke pod čiarou k odkazu 2ca) odporúčame slová „v znení neskorších predpisov“ nahradiť slovami „v znení zákona č. 544/2004 Z. z.“, pretože uvedené ustanovenie bolo dotknuté len jednou novelou zákona. | **O**  **N**  **Odkaz 2ca) vrátane poznámky pod čiarou bol vypustený v súlade s pripomienkou MK SR.** |
| **MDaVSR** | **čl. I v bode 16 v § 17c písm. a)**  5. V čl. I v bode 16 v § 17c písm. a) odporúčame slovo „prehliadku“ nahradiť slovami „bezpečnostnú prehliadku“ alebo slovami „bezpečnostnú kontrolu“. Odôvodnenie: Podľa právnych predpisov v oblasti bezpečnostnej ochrany sa rozlišuje medzi bezpečnostnou prehliadkou lietadla a bezpečnostnou kontrolou lietadla a z tohto dôvodu odporúčame zaviesť analógiu s civilným letectvom. | **O**  **N**  **Navrhované slovné spojenie považujeme z terminologického pohľadu za nesystémové. Podľa platného znenia zákona vojenský policajt vykonáva prehliadku dopravných prostriedkov, osôb, vojenských objektov, batožiny a vecí. Predloženým návrhom sa dopĺňa prehliadka lietadla. Z tohto dôvodu neakceptujeme zavedenie nového pojmu „bezpečnostná prehliadka“.** |
| **MDaVSR** | **čl. I v bode 16 v § 17c písm. a)**  6. V čl. I v bode 16 v § 17c písm. a) žiadame za slovo „lietadla“ vložiť slová „vo vojenských službách“. Túto pripomienku považujeme za zásadnú. Odôvodnenie: Navrhovaný text by oprávňoval Vojenskú políciu „skontrolovať“ akékoľvek lietadlo, či už civilné alebo v policajných, vojenských alebo colných službách, čo je v rozpore s medzinárodným právom. Vojenská polícia smie mať právomoc len nad lietadlami vo vojenských službách. V súčasnosti má v oblasti civilného letectva právomoci Policajný zbor a bezpečnostnú kontrolu lietadla alebo bezpečnostnú prehliadku lietadla môže vykonávať len odborne spôsobilá osoba, ktorá absolvovala príslušnú odbornú prípravu. | **Z**  **N**  **Rozpor bol odstránený po vysvetlení na rozporovom konaní 11.7.2018.** |
| **MDaVSR** | **čl. I v bode 16 v § 17c písm. b)**  7. V čl. I v bode 16 v § 17c písm. b) žiadame slová „bezpečnostný sprievod“ nahradiť slovom „sprevádzanie“, prípadne iným vhodným pojmom. Túto pripomienku považujeme za zásadnú. Odôvodnenie: Vo vzťahu k bezpečnostnej ochrane sa používa slovné spojenie „policajný sprievod (eskorta)“ v prípade, ak má byť nejaká osoba sprevádzaná príslušníkom Policajného zboru. Podľa čl. 10 bodu 10.2 prílohy č. 1 k rozhodnutiu ministerstva č. 08204/2016/C410-SCLVD/04511, ktorým sa vydáva Národný program ochrany civilného letectva pred činmi protiprávneho zasahovania „Ak je letecký prevádzkovateľ požiadaný prepraviť osobu, ktorá by mohla ohroziť bezpečnosť letu, môže vyžiadať od orgánu, ktorý túto prepravu požaduje, zabezpečenie policajného sprievodu (eskorty).“ Na základe uvedeného žiadame rešpektovať už zaužívanú terminológiu a slovo „sprievod“ nahradiť iným slovom, napríklad slovom „sprevádzanie“. | **Z**  **N**  **Rozpor bol odstránený po vysvetlení na rozporovom konaní 11.7.2018.** |
| **MDaVSR** | **čl. I v bode 20 v nadpise pod § 20d**  8. V čl. I v bode 20 v nadpise pod § 20d žiadame za slovo „lietadla“ vložiť slová „spôsobilého lietať“. Túto pripomienku považujeme za zásadnú. Odôvodnenie: Vo väčšine prípadov ide o civilné lietadlá spôsobilé lietať bez pilota. Ide o už upravenú legislatívu s ustálenou terminológiou, ktorú žiadame rešpektovať. | **Z**  **ČA**  **Text bol po dohode s MDaV SR upravený, rozpor bol odstránený na rozporovom konaní 11.7.2018.** |
| **MDaVSR** | **čl. I v bode 20 v § 20d**  9. V čl. I v bode 20 v § 20d odporúčame slová „kde je to zakázané [§ 37c ods. 1 písm. b)]“ nahradiť slovami „podľa § 37c ods. 1 písm. b)“. Odôvodnenie: Navrhovaný text nie je jednoznačný, môže spôsobovať nesprávny až zavádzajúci výklad daného ustanovenia a z tohto dôvodu žiadame text upraviť tak, aby pri interpretácii nevznikali pochybnosti. | **O**  **N**  **Text bol upravený podľa pripomienky MŠVVaŠ SR.** |
| **MFSR** | **Všeobecne**  Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v čl. I body 3, 13, 14, 17 až 19, 27, 32 až 35 a 37 prehodnotiť v kontexte s bodom 38 prvou vetou prílohy LPV, v bode 7 § 3 ods. 2 nahradiť slovo „pokiaľ“ slovom „ak“, v bode 10 vložiť za slovo „prvej“ slovo „vete“, v bode 18 vložiť za slová „č. 8/2009 Z. z.“ slová „neskorších predpisov“, v bode 20 úvodnej vete vložiť za slovo „ktorý“ slová „vrátane nadpisu“, v bodoch 22 a 30 vypustiť slová „v prípade“ ako nadbytočné, v bode 24 vypustiť slovo „písm.“ za slovom „a“ ako nadbytočné, v bode 36 nahradiť slovo „slovom“ slovom „slovami“, v bode 38 § 37b ods. 2 nahradiť slová „osobitný predpis neustanovuje“ slovami „osobitné predpisy neustanovujú“ a odkaz 7d umiestniť nad slovo „predpisy“, v úvodnej vete k poznámkam pod čiarou nahradiť slová „7d až 7g“ slovami „7d až 7f“, v bode 39 § 37d zosúladiť znenie odseku 4 s bodom 7.3 prílohy LPV a slová „Výnos pokút je“ nahradiť slovami „Pokuty sú“]. | **O**  **ČA**  **Legislatívno-technické pripomienky boli do textu primerane zapracované.**  **Poznámky pod čiarou, ktoré odkazujú na zrušené právne predpisy, sa nahrádzajú odkazmi na platné právne predpisy.** |
| **MFSR** | **Všeobecne**  V doložke vybraných vplyvov (ďalej len „doložka vplyvov“) sú označené žiadne vplyvy na rozpočet verejnej správy, avšak vzhľadom na navrhované nové ustanovenia (§ 37d Priestupky a § 37e Stravovanie osoby, ktorej bola obmedzená osobná sloboda), žiadam v doložke vplyvov označiť pozitívne vplyvy a negatívne vplyvy na rozpočet verejnej správy a vypracovať analýzu vplyvov na rozpočet verejnej správy v súlade s platnou Jednotnou metodikou na posudzovanie vybraných vplyvov. Ak tieto vplyvy nie je možné kvantifikovať, žiadam v doložke vplyvov bode 10. Poznámky uviesť, že vzhľadom na charakter príjmov a výdavkov nie je možné ich v súčasnosti kvantifikovať. Zároveň žiadam, aby výdavky vyplývajúce z § 37e boli zabezpečené v rámci schválených limitov dotknutých kapitol štátneho rozpočtu, bez dodatočných požiadaviek na rozpočet. V nadväznosti na vyššie uvedené je potrebné upraviť aj predkladaciu správu a dôvodovú správu v súvislosti s vyjadrením vplyvu na rozpočet. | **Z**  **A**    **Po dohode s MF SR boli** **príslušné texty upravené.** |
| **MKSR** | **Čl. I bod 38 § 37d**  1. V odseku 1 písm. b) odporúčame vypustiť odkaz 2e, v písmene c) vložiť za slová "vojenského objektu" slová "bez povolenia" a v písmene d) za slová "vojenskom objekte" slová "bez predchádzajúceho písomného súhlasu" a pred slová "37c ods. 1 písm. b)" vložiť symbol paragrafu. 2. Pri odseku 5 upozorňujeme, že poznámka pod čiarou k odkazu 2b (odkaz v § 3 ods. 1 písm. d) zákona) znie: "Napríklad zákon č. 372/1990 Zb. o priestupkoch v znení neskorších predpisov.". Použitie odkazu 2b na tomto mieste preto považujeme za nesprávne. | **O**  **ČA**  **Legislatívno-technické pripomienky boli do textu zapracované.**  **§ 37d ods. 1 písm. a), b) c) a d) vyjadruje zákazy. Každý z týchto zákazov pripúšťa výnimku. Vo vzťahu k § 37d ods. 1 písm. a) a b) výnimku upravuje § 37b ods. 3. Povolenie a predchádzajúci písomný súhlas je tiež forma výnimky zo zákazu. Z tohto dôvodu bol použitý text, ktorý vyjadruje zákaz s odkazom na príslušné ustanovenie.** |
| **MKSR** | **Čl. I bod 38 § 37e**  1. V odseku 3 druhej vete odporúčame vypustiť slovo "Ďalšie" a za slovo "sloboda" vložiť čiarku. 2. Odkaz 7g vrátane poznámky pod čiarou k tomuto odkazu odporúčame označiť ako odkaz 8, pretože odkaz 8 bol vypustený zákonom č. 192/2011 Z. z., avšak poznámka č. 8 nebola vypustená. | **O**  **A** |
| **MKSR** | **Čl. I bod 20**  1. V úvodnej vete novelizačného bodu odporúčame vložiť za slovo "ktorý" slová "vrátane nadpisu". 2. V nadpise § 20d odporúčame vložiť za slovo "lietadla" slová "spôsobilého lietať", pretože legislatívna skratka "lietadlo bez pilota" sa zavádza až v samotnom ustanovení § 20d. 3. Na konci poznámky pod čiarou k odkazu 3g odporúčame doplniť slová "v znení zákona č. 402/2013 Z. z.". | **O**  **A** |
| **MKSR** | **Čl. I bod 10**  Bod 10 odporúčame upraviť takto: "10. V § 9 ods. 3 prvej a druhej vete sa slová "alebo služobným preukazom" nahrádzajú čiarkou a slovami "služobným preukazom alebo služobným odznakom".". | **O**  **A** |
| **MKSR** | **Čl. I bod 22**  Na konci novelizačného bodu odporúčame doplniť bodku. | **O**  **A** |
| **MKSR** | **Čl. I bod 3**  Na konci oboch citácií odporúčame doplniť bodku. | **O**  **A** |
| **MKSR** | **Čl. I bod 26**  Odkaz 3h vrátane poznámky pod čiarou k tomuto odkazu odporúčame označiť ako odkaz 4, pretože odkaz 4 bol zákonom č. 393/2008 Z. z. vypustený a doposiaľ nebol nahradený. Na konci poznámky pod čiarou odporúčame doplniť slová "v znení neskorších predpisov". | **O**  **N**  **Odkaz vrátane poznámky pod čiarou boli z textu vypustené. Do textu návrhu zákona boli vložené slová „vozidlo stojí vo vojenskom obvode na mieste, kde je to zakázané“.** |
| **MKSR** | **Čl. I bod 24**  Pred slovami "i) až n)" odporúčame vypustiť slovo "písm.". | **O**  **A** |
| **MKSR** | **Čl. I bod 4**  Pri písmene h) prvom bode upozorňujeme na legislatívnu skratku "ministerstvo" zavedenú v § 1, ktorá zahŕňa okrem Ministerstva obrany SR aj ozbrojené sily Slovenskej republiky a zložky podieľajúce sa na plnení úloh ozbrojených síl Slovenskej republiky s odkazom na § 4 ods. 11 zákona č. 321/2002 Z. z. V tomto ustanovení sa uvádza, že "Na plnení úloh ozbrojených síl sa podieľajú aj vojenské vysoké školy, vojenské orgány odborného dozoru vo vojenskom letectve, ako aj rozpočtové organizácie a príspevkové organizácie zriadené ministerstvom obrany.". Vzhľadom na zavedenú legislatívnu skratku "ministerstvo" v § 1 je potrebné upraviť prvý bod písmena h). | **O**  **A** |
| **MKSR** | **Čl. I bod 37**  Slová "§ 77, 78 a § 81" odporúčame nahradiť slovami "§ 77, § 78 a 81". | **O**  **A** |
| **MKSR** | **Čl. I bod 4**  Slová "motorových vozidiel a nemotorových vozidiel,2c)" v písmene h) druhom bode odporúčame presunúť do nového tretieho bodu a pred tieto slová vložiť slovo "premávky". Odôvodnenie: Väčšia prehľadnosť ustanovenia. | **O**  **N**  **Účelom navrhovaného ustanovenia je rozdeliť úlohu Vojenskej polície na dve časti, a to na (a) dohľad na bezpečnosť prevádzky a premávky vozidiel rezortu obrany a (b) dohľad na bezpečnosť premávky ostatných vozidiel (Organizácia severoatlantickej zmluvy, cudzie ozbrojené sily a iných).** |
| **MKSR** | **Čl. I bod 7**  Slová "pokiaľ tak" odporúčame nahradiť slovami "ak to". | **O**  **A** |
| **MKSR** | **Čl. I bod 30**  Tretiu vetu odporúčame upraviť takto: "Od výstrahy... je sám napadnutý, je ohrozený život alebo zdravie inej osoby, vec neznesie odklad alebo nie je schopný lokalizovať osobu riadiacu na diaľku lietadlo bez pilota a ide o použitie zbrane podľa odseku 1 písm. i).". | **O**  **ČA**  **Upustenie od výstrahy a varovného výstrelu pred použitím donucovacieho prostriedku v prípade zakázanej činnosti lietadla spôsobilého lietať bez pilota vo vzdušnom priestore nad chráneným objektom bolo upravené v samostatnej vete.** |
| **MKSR** | **Čl. I bod 38 § 37c**  V § 37c ods. 1 písm. a) odporúčame spresniť, bez povolenia ktorého orgánu sa zakazuje vstupovať do chráneného vojenského objektu. V odseku 1 písm. b) odporúčame slová "spôsobilého lietať bez pilota3g)" nahradiť slovami "bez pilota" vzhľadom na zavedenie legislatívnej skratky "lietadlo bez pilota" v § 20d (novelizačný bod 20). Odsek 3 odporúčame upraviť tak, že podrobnosti ustanoví vykonávací predpis, ktorý vydá Ministerstvo obrany SR. Na konci poznámky pod čiarou k odkazu 7e odporúčame doplniť slová "v znení neskorších predpisov". Odôvodnenie: Určovanie podrobností o podmienkach vstupu do chráneného vojenského objektu a písomnom súhlase ministerstva ich zverejnením na webovom sídle ministerstva považujeme za neprípustné. Tieto podrobnosti má upravovať vykonávací predpis. | **O**  **N**  **Do chránených vojenských objektov sa spravidla vstupuje za účelom plnenia služobných povinností a verejnosť do nich vstupuje len výnimočne. O povolení vstupu do konkrétneho chráneného vojenského objektu sa rozhoduje na mieste, a to zo strany príslušníka Vojenskej polície alebo dozornej služby a strážnej služby ozbrojených síl SR. S ohľadom na technickú povahu podrobností vstupu osôb do vojenského objektu, ktoré sa naviac prioritne orientujú na stanovenie jednotného vnútrorezortného postupu, ich úpravu v podobe noriem všeobecne záväzného právneho predpisu považujeme za neopodstatnenú. Podotýkame, že navrhovanou úpravou sa z formálno-právneho hľadiska zavádza zákaz, ktorý sa vzhľadom na povahu vojenských objektov uplatňuje dlhodobo, no bez stanovenej adekvátnej sankcie za jeho prípadné porušenie (priestupku) sám o sebe nedokáže zamedziť vniknutiu nepovolaných osôb do chráneného vojenského objektu (platná právna úprava oprávňuje vojenského policajta proti osobe porušujúcej zákaz vstupu použiť donucovacie prostriedky).**  **V súvislosti s činnosťou lietadla spôsobilého lietať bez pilota MO SR zverejní na svojom webovom sídle len vzor žiadosti o udelenie písomného súhlasu, vzhľadom na to, že pohyb takýchto lietadiel vo vzdušnom priestore upravuje zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a rozhodnutie Dopravného úradu č. 1/2015.**  **Text § 37c ods. 1 bol upravený podľa pripomienky MDaV SR,  na základe prerokovania problematiky na rozporovom konaní 11. júla 2018.** |
| **MKSR** | **Čl. I bod 1**  V bode 1 odporúčame vypustiť slová "a slová "chránený objekt, strážený objekt"". Súčasne odporúčame doplniť nové novelizačné body. V prvom sa v § 23 ods. 1 písm. d) a § 30 písm. b) vypustia slová "chráneného objektu,". V druhom sa v § 25 ods. 1 písm. c) vypustia slová "chránených alebo". Odôvodnenie: Úpravu v bode 1 nemožno použiť, pretože v § 25 ods. 1 písm. c) je uvedené slovné spojenie "chránených alebo strážených objektov". | **O**  **A** |
| **MKSR** | **Čl. I bod 8**  V poznámke pod čiarou k odkazu 2e odporúčame nahradiť slová "§ 208 ods. 1" slovami "§ 206 ods. 1". Odôvodnenie: Odkaz na splnomocňovacie ustanovenie považujeme za nesprávny. | **O**  **ČA**  **V poznámke pod čiarou bol ponechaný aj § 208 ods. 1, ktorý odkazuje na všeobecne záväzný právny predpis o druhoch vojenskej rovnošaty a jej špecifických znakoch, keďže § 206 ods. 1 ustanovuje len vojenskú rovnošatu ako vojenský odev so špecifickými znakmi, ktoré vyjadrujú príslušnosť profesionálneho vojaka k ozbrojeným silám SR.** |
| **MKSR** | **Čl. I body 38 a 39**  Z hľadiska systematiky odporúčame zvážiť vhodnosť zaradenia § 37b, § 37c a 37e do spoločných ustanovení. Ak sa budú tieto paragrafy uvádzať spolu (na inom mieste), odporúčame upraviť úvodnú vetu novelizačného bodu takto: "Za § ... sa vkladajú § ... až ..., ktoré vrátane nadpisov § ... a § ... znejú:". Nadpis nad pôvodným § 37b odporúčame presunúť pod tento paragraf, pretože tento nadpis sa nebude vzťahovať na priestupky a úpravu stravovania osôb, ktorým bola obmedzená osobná sloboda. | **O**  **N**  **Vzhľadom na systematiku zákona bola zvolená obdobná úprava ako v zákone Národnej rady Slovenskej republiky č. 171/1993 Z. z. o Policajnom zbore v znení neskorších predpisov.** |
| **MKSR** | **Čl. I bod 6**  Za slovami "lietadiel vo vojenských službách" odporúčame vypustiť odkaz 2ca vrátane poznámky pod čiarou. Odôvodnenie: Odkaz na § 1 ods. 3 zákona č. 143/1998 Z. z. považujeme za nesprávny. § 1 ods. 3 ustanovuje, že letecký zákon sa vo vymedzenom rozsahu vzťahuje aj na vykonávanie letov lietadiel vo vojenských službách alebo v policajných službách. Ide o vymedzenie pôsobnosti leteckého zákona. | **O**  **A** |
| **MPSVRSR** | **K Čl. I**  Odporúčame v Čl. I bode 39 navrhovanej poznámke pod čiarou k odkazu 7g za slová „písm. c)“ vložiť slová „a ods. 2“. Odôvodnenie: Legislatívno-technická pripomienka. | **O**  **A** |
| **MPSVRSR** | **Všeobecná pripomienka**  Upozorňujeme predkladateľa na zmenu Legislatívnych pravidiel vlády Slovenskej republiky s účinnosťou od 1. júna 2018, v zmysle ktorých nie je súčasťou návrhov zákonov predkladaných na pripomienkové konanie návrh komuniké. Odôvodnenie: Legislatívno-technická pripomienka. | **O**  **N**  **Uvedenú prílohu k návrhu zákona nevytváral predkladateľ, ale automaticky generoval portál Slov-Lex.** |
| **MPSVRSR** | **K doložke vybraných vplyvov**  V doložke vybraných vplyvov je potrebné uviesť aj požadované informácie podľa 5. bodu Alternatívne riešenia a 12. bodu Zdroje tak, aby boli v súlade s ustanovenými minimálnymi obsahovými požiadavkami doložky vybraných vplyvov podľa II. časti Jednotnej metodiky na posudzovanie vybraných vplyvov. Odôvodnenie: Potreba úpravy vyplýva z Jednotnej metodiky na posudzovanie vybraných vplyvov. | **O**  **A** |
| **MŠVVaŠSR** | **čl. I bodu 20**  [§ 20d] Odporúčame zmeniť slovosled vety, aby nemala nechcený význam tak, že slová "na mieste, kde je to zakázané [§ 37c ods. 1 písm. b)]" sa pripoja na konci vety. | **O**  **A** |
| **MŠVVaŠSR** | **čl. I bodu 4**  [§ 3 ods. 1 písm. h)] Odporúčame - v prvom bode za slovom "organizácie čiarku nahradiť slovom "a" a za slovom "ministerstvo" vložiť čiarku; ide o jazykovú pripomienku, - v druhom bode slová "na účel plnenia" nahradiť slovami "určených na plnenie", za slovami "služobných povinností" vypustiť čiarku a vložiť slová "a premávky" a na konci pripojiť slová "podľa osobitného predpisu"; ide o spresnenie textu a jazykovú pripomienku. | **O**  **ČA**  **Text bol upravený podľa pripomienky MK SR.** |
| **MŠVVaŠSR** | **čl. I bod 30**  [§ 32 ods. 3 tretia veta] Odporúčame za slovom "napadnutý" a za slovami "inej osoby" vložiť čiarku a vypustiť slovo "alebo"; ide o jazykovú pripomienku. | **O**  **ČA**  **Text bol upravený podľa pripomienky MK SR.** |
| **MŠVVaŠSR** | **čl. I bodu 38**  [§ 37b ods. 1] Odporúčame - za slovami "ich diakritike" slovo "a" nahradiť slovom "alebo"; ide o jazykovú pripomienku, - z dôvodu spresnenia za slovo "domény" vložiť slovo "URL", ktoré označuje, že ide o hlavnú časť adresy webovej stránky alebo webovej lokality. | **O**  **ČA**  **Rovnaké slovné spojenie „v názve domény webovej stránky“ sa používa aj v iných všeobecne záväzných právnych predpisoch, napr. v zákone Národnej rady Slovenskej republiky č. 171/1993 Z. z. o Policajnom zbore v znení neskorších predpisov alebo v zákone č. 4/2001 Z. z. o Zbore väzenskej a justičnej stráže v znení neskorších predpisov. Odlišnú úpravu považujeme v tomto smere za neopodstatnenú.** |
| **MŠVVaŠSR** | **čl. I bodu 39**  [§ 37d] Odporúčame - odsek 3 formulovať z dôvodu zjednotenia s terminológiou zákona č. 372/1990 Zb. v znení neskorších predpisov nasledovne: "(3) Objasňovanie priestupkov podľa odseku 1 vykonáva Vojenská polícia", - vypustiť odsek 4, pretože by išlo o duplicitnú úpravu s § 13 ods. 3 zákona č. 372/1990 Zb. v znení zákona č. 524/1990 Zb. | **O**  **N**  **V slovenskom právnom poriadku je slovné spojenie „priestupky objasňuje“ zaužívané (viď napr. zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov, zákon č. 4/2001 Z. z. o Zbore väzenskej a justičnej stráže v znení neskorších predpisov, zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov alebo zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov).** |
| **MŠVVaŠSR** | **transpozičnej prílohe zákona č. 124.1992 Z. b. v znení neskorších predpisov**  Odporúčame predkladateľovi doplniť transpozičnú prílohu zákona č. 124/1992 Zb. v znení neskorších predpisov tretím bodom, ktorý znie: "3. Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4. 5. 2016).". Odôvodnenie: Vzhľadom na osobitné ustanovenia § 35b až 35h zákona č. 124/1992 Z. z. v znení neskorších predpisov pod spoločným nadpisom "Spracúvanie informácií a osobných údajov". Pravidlá ochrany osobných údajov uvedené v týchto ustanoveniach neboli pri preberaní smernice zrušené článkom II zákona č. 18/2018 Z. z. , ale boli ním len menené a doplnené. Teda tretia časť zákona č. 18/2018 Z. z., ktorou sa preberá smernica (EÚ) 679/2016 do právneho poriadku SR a ktorá určuje osobitné pravidlá ochrany osobných údajov fyzických osôb pri ich spracúvaní príslušnými orgánmi, nie je jediným predpisom, ktorým sa transponuje smernica (EÚ) 679/2016 . | **O**  **N**  **Novelou zákona sa nepreberá žiadny právne záväzný akt EÚ.**  **Uvedená smernica bola transponovaná zákonom č. 18/2018 Z. z. o ochrane osobných údajov a o zmene a doplnení niektorých zákonov v čl. II.** |
| **MŠVVaŠSR** | **čl. I bodu 5**  Odporúčame slová "na účel" nahradiť slovami "určených na"; ide o jazykovú pripomienku. | **O**  **N**  **Navrhovaná právna úprava reflektuje skutočnosť, že vozidlá ozbrojených síl vysielajúceho štátu sú na území prijímajúceho štátu (v tomto prípade Slovenskej republiky) v mnohých prípadoch určené na služobné aj súkromné účely, no pre účely založenia pôsobnosti Vojenskej polície na úseku riadenia cestnej premávky je potrebné definovať účel ich konkrétneho použitia v danom momente.** |
| **MŠVVaŠSR** | **čl. I bodu 39**  Odporúčame v súvislosti s novelizáciou úpravy priestupkov v návrhu zákona zvážiť vloženie nového novelizačného bodu II návrhu zákona, ktorým sa zmení zákon č. 372/1990 Zb. tak, že sa v ustanovení § 58 ods. 2 písm. b) za slovami "v činnej službe" vypustí slovo "alebo", slovo "Armády" sa nahradí slovami "Ozbrojených síl" a na konci sa pripoja slová "alebo ak ide o priestupok podľa osobitného predpisu", pričom sa pripojí odkaz na zákon č. 124/1990 Zb. v znení neskorších predpisov. Odôvodnenie: Ide o súlad terminológie so súčasným právnym stavom a skutočnosť, že na právomoc Vojenskej polície prejednávať priestupky sa vzťahujú nadbytočne dve ustanovenia zákona č. 372/1990 Zb. Podľa § 58 ods. 2 písm. b) sa označuje ako orgán vykonávajúci objasňovanie priestupkov príslušníkov ozbrojených síl alebo priestupkov vo vojenskom priestore Vojenská polícia. Zároveň § 58 ods. 2 písm. e) označuje Vojenskú políciu ako "iný orgán" ktorý vykonáva objasňovanie priestupkov, "ak tak ustanovuje osobitný zákon", teda priestupkov uvedených priamo v zákone č. 124/1990 Zb. | **O**  **N**  **Prechodné ustanovenia zákona č. 321/2002 Z. z. o ozbrojených silách Slovenskej republiky v znení neskorších predpisov upravili s účinnosťou od 1. júla 2002 používanie nového pojmu „ozbrojené sily Slovenskej republiky“ namiesto dovtedy platného označenia „Armáda Slovenskej republiky“ vo všetkých všeobecne záväzných právnych predpisoch. Osobitnú zámenu pojmov v zákone č. 372/1990 Zb. preto považujeme za nesystémovú.**  **Navrhovaná úprava § 58 ods. 2 písm. b) zákona Slovenskej národnej rady č. 372/1990 Zb. naviac nemá vplyv na aplikáciu jeho iných ustanovení, a preto k novelizácii zákona o priestupkoch, ktorý je v gescii MV SR, v súčasnosti nepristupujeme.** |
| **MZVaEZSR** | **bodu 22**  Novelizačný bod odporúčame ukončiť bodkou. | **O**  **A** |
| **MZVaEZSR** | **bodu 6**  Poznámku pod čiarou k odkazu 2ca odporúčame ukončiť bodkou. | **O**  **N**  **Odkaz 2ca vrátane poznámky pod čiarou boli vypustené.** |
| **MZVaEZSR** | **bodu 24**  Slová "písm. a) až g) a písm. i) až n)" odporúčame nahradiť slovami "písm. a) až g) a i) až n)". | **O**  **A** |
| **MZVaEZSR** | **bodu 39**  V ods. 1 písm. d) odporúčame pred slová "37c" vložiť paragrafovú značku. | **O**  **A** |
| **MZVaEZSR** | **bodu 20**  V úvodnej vete odporúčame za slovo "ktorý" vložiť slová "vrátane nadpisu". | **O**  **A** |
| **MZVaEZSR** | **bodu 38**  V úvodnej vete odporúčame za slovo "paragrafom" vložiť slová "37b". | **O**  **ČA**  **Slovo „paragrafom“ bolo nahradené slovami „§ 37b“.** |
| **NBS** | **celému materiálu**  Bez pripomienok. | **O** |
| **NBÚSR** | **predkladacej správe**  V predkladacej správe v odseku 4 sa slovo „vyplnila“ nahrádza slovom „vyplynula“. Odôvodnenie: Gramatická pripomienka. | **O**  **A** |
| **OAPSVLÚVSR** | **K všeobecnej časti dôvodovej správy**  Podľa čl. 19 ods. 2 Legislatívnych pravidiel vlády SR sa vo všeobecnej časti dôvodovej správy musí uviesť súlad návrhu zákona s právom Európskej únie. Uvedená náležitosť vo všeobecnej časti dôvodovej správy návrhu zákona absentuje, preto ju v zmysle uvedeného žiadame doplniť. | **O**  **A**  **Všeobecná časť dôvodovej správy bola doplnená.** |
| **ÚGKKSR** | **celému materiálu**  Bez pripomienok | **O** |
| **ÚPPVII** | **čl. I bod 20**  Slová "mieste, kde je to zakázané [§ 37c ods. 1 písm. b)]" odporúčame z dôvodu jednoznačnosti textu nahradiť slovami "mieste podľa § 37c ods. 1 písm. b)". Technická pripomienka | **O**  **N**  **Text upravený podľa pripomienky MŠV VaŠ SR.** |
| **ÚPVSR** | **čl. I bod 22**  V § 22 ods. 2 posledná veta dávame na zváženie doplnenie slov "na diaľku" za slovo "riadiacu"; návrh na úpravu vychádza z navrhovaného znenia § 32 ods. 3 tretia veta (bod 30). | **O**  **N**  **Ustanovenie bolo upravené podľa pripomienky MDaV SR.** |
| **ÚPVSR** | **čl. I bod 38**  V úvodnej vete k poznámkam pod čiarou (za § 37c) navrhujeme nahradiť slová "7g" slovami "7f"; legislatívno-technická pripomienka. | **O**  **A** |
| **ÚPVSR** | **čl. I bod 20**  V úvodnej vete novelizačného bodu k § 20d navrhujeme za slovo "ktorý" vložiť slová "vrátane nadpisu"; legislatívno-technická pripomienka. | **O**  **A** |
| **ÚPVSR** | **čl. I bod 36**  V znení novelizačného bodu 36 navrhujeme nahradiť slovo "slovom" slovom "slovami"; legislatívno-technická pripomienka. | **O**  **A** |
| **ÚVSR** | **k celému materiálu**  Pred prerokovaním vo vláde SR žiadame predložiť materiál na rokovanie Bezpečnostnej rady SR. Zároveň žiadame materiál formálne doplniť o časti materiálu predkladaného na rokovanie Bezpečnostnej rady SR podľa Smernice na prípravu a predkladanie materiálov na rokovanie Bezpečnostnej rady SR. Odôvodnenie: Pripomienka sa uplatňuje v súlade s čl. 2 ods. 3 Smernice na prípravu a predkladanie materiálov na rokovanie vlády SR a súčasne v súlade s § 1 v spojitosti s § 2 písm. a) bodu 2 zákona č. 110/2004 Z. z. o fungovaní Bezpečnostnej rady Slovenskej republiky v čase mieru. V prípade potreby môže v súlade s § 4 ods. 3 písm. a) zákona č. 110/2004 Z. z. člen Bezpečnostnej rady SR navrhnúť predsedovi Bezpečnostnej rady SR zvolanie neplánovaného zasadnutia Bezpečnostnej rady SR. | **O**  **A** |
| **ÚJDSR** | Odoslané bez pripomienok |  |
| **ÚVO** | Odoslané bez pripomienok |  |
| **MHSR** | Odoslané bez pripomienok |  |
| **ŠÚSR** | Odoslané bez pripomienok |  |
| **MŽPSR** | Odoslané bez pripomienok |  |
| **ÚNMSSR** | Odoslané bez pripomienok |  |
| **MPRVSR** | Odoslané bez pripomienok |  |
| **PMÚSR** | Odoslané bez pripomienok |  |

|  |
| --- |
| O – obyčajná |
| Z – zásadná |